b'\n_START_ARTICLE_\nJamtli\n_START_PARAGRAPH_\nJamtli er et frilandsmuseum i \xc3\x96stersund i J\xc3\xa4mtlands l\xc3\xa4n, som etableredes i 1912. Museet er et frilandsomr\xc3\xa5de med kulturhistoriske bygninger og milj\xc3\xb8er og et indend\xc3\xb8rs museum med b\xc3\xa5de faste og s\xc3\xa6rlige udstillinger. Som det f\xc3\xb8rste museum i Sverige begyndte Jamtli i 1984 at arbejde med "levende historie": Akt\xc3\xb8rer flyttede ind i milj\xc3\xb8erne og levede hverdagslivet, som det var i tidligere tider. Projektet fik navnet Jamtli Historieland i 1986. Satsningen har medvirket til, at museet i dag er et af l\xc3\xa4nets mest popul\xc3\xa6re turistm\xc3\xa5l, is\xc3\xa6r blandt b\xc3\xb8rnefamilier. Jamtli har vundet en del priser de seneste \xc3\xa5r, med Barnens Turistpris 2006 som den seneste.'